Document ID: 32006D0480

ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Ιουλίου 2006
για την τροποποίηση του προσαρτήματος Β στο παράρτημα IX της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στη Λιθουανία
[κοινοποιηθείσα υπό τον αριθμό Ε(2006) 3115]
(Κείμενο που παρουσιάζει ενδιαφέρον για τον ΕΟΧ)
(2006/480/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το παράρτημα IX κεφάλαιο 5 τμήμα B υποτμήμα I στοιχείο δ),
Εκτιμώντας τα ακόλουθα:
(1)
Χορηγήθηκε στη Λιθουανία μεταβατική περίοδος για ορισμένες εγκαταστάσεις που παρατίθενται στο προσάρτημα Β (1) του παραρτήματος ΙΧ της πράξης προσχώρησης του 2003.
(2)
Το προσάρτημα B του παραρτήματος IX της πράξης προσχώρησης του 2003 τροποποιήθηκε με τις αποφάσεις 2004/472/ΕΚ (2), 2004/473/ΕΚ (3) και 2005/421/ΕΚ (4) και 2005/657/ΕΚ της Επιτροπής (5).
(3)
Σύμφωνα με επίσημη δήλωση της αρμόδιας αρχής της Λιθουανίας, ορισμένες εγκαταστάσεις του τομέα του κρέατος ολοκλήρωσαν τη διαδικασία αναβάθμισής τους και έχουν πλέον συμμορφωθεί πλήρως με την κοινοτική νομοθεσία. Μια εγκατάσταση έχει παύσει τις δραστηριότητές της. Οι εν λόγω εγκαταστάσεις πρέπει, επομένως, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(4)
Επομένως, το προσάρτημα Β του παραρτήματος ΙΧ της πράξης προσχώρησης του 2003 πρέπει να τροποποιηθεί αναλόγως. Χάριν σαφήνειας, θα πρέπει να αντικατασταθεί.
(5)
Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προσάρτημα Β του παραρτήματος IX της πράξης προσχώρησης του 2003 αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Ιουλίου 2006.

Labels: 17
7
0
6
18
15